*****

ΚΑΝΟΝΙΣΜΟΣ (ΕΟΚ) αριθ. 1495/83 ΤΗΣ ΕΠΙΤΡΟΠΗΣ

της 7ης Ιουνίου 1983

σχετικά με την κατάταξη εμπορευμάτων στη διάκριση 38.19 Ψ του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,

Εκτιμώντας:

ότι, για να εξασφαλισθεί η εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις σχετικά με τη δασμολογική κατάταξη προϊόντος που λαμβάνεται δια υδρογονώσεως ενός σιροπίου αμύλου μερικώς υδρολυμένου που παρουσιάζει την ακόλουθη σύσταση επί ξηρού προϊόντος:

1.2 // D-γλυκιτόλη (σορβιτόλη) // 5 - 8 % // Υδρογονωμένοι δισακχαρίτες // 25 - 55 % // Υδρογονωμένοι τρι- τετρα- πεντα- και εξασακχαρίτες // 25 - 40 % // υδρογονωμένοι πολυσακχαρίτες (ανώτεροι των εξασακχαριτών) // 15 - 30 %

ότι η κλάση 21.07 του Κοινού Δασμολογίου που περιλαμβάνεται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 604/83 (3), περιλαμβάνει τα παρασκευάσματα διατροφής μη αλλαχού κατονομαζόμενα ή περιλαμβανόμενα·

ότι η κλάση 38.19 του Κοινού Δασμολογίου αφορά, μεταξύ άλλων, χημικά προϊόντα και παρασκευάσματα της χημικής βιομηχανίας (συμπεριλαμβανομένων και των αποτελουμένων από μείγματα φυσικών προϊόντων) μη αλλαχού κατονομαζόμενα ή περιλαμβανόμενα·

ότι το προϊόν αυτό αν και δύναται να χρησιμοποιηθεί για την παρασκευή ορισμένων προϊόντων διατροφής δεν μπορεί να θεωρηθεί, εξαιτίας των χαρακτηριστικών του, σαν ένα παρασκεύασμα διατροφής μη αλλαχού κατονομαζόμενο ή περιλαμβανόμενο της κλάσεως 21.07, συνεπώς ελλείψει ειδικότερης δασμολογικής κλάσεως πρέπει να υπαχθεί στην κλάση 38.19·

ότι εντός της κλάσεως 38.19 πρέπει να υπαχθεί στη διάκριση 38.19 Ψ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το προϊόν που λαμβάνεται δια υδρογονώσεως ενός σιροπίου αμύλου, μερικώς υδρολυμένου, με την ακόλουθη σύσταση επί ξηρού προϊόντος:

1.2 // D-γλυκιτόλη (σορβιτόλη) // 5 - 8 % // υδρογονωμένοι δισακχαρίτες // 25 - 55 % // υδρογονωμένοι τρι- τετρα- πεντα- και εξασακχαρίτες // 25 - 40 % // υδρογονωμένοι πολυσακχαρίτες (ανώτεροι των εξασακχαριτών) // 15 - 30 %

κατατάσσεται στο Κοινό Δασμολόγιο ως εξής:

38.19 Χημικά προϊόντα και παρασκευάσματα της χημικής βιομηχανίας ή των συναφών βιομηχανιών (συμπεριλαμβανομένων και των αποτελουμένων εκ μειγμάτων φυσικών προϊόντων) μη αλλαχού κατονομαζόμενα ή περιλαμβανόμενα. Υπολειμματικά προϊόντα των χημικών ή συναφών βιομηχανιών, μη αλλαχού κατονομαζόμενα ή περιλαμβανόμενα:

Ψ. Λοιπά

Άρθρο 2

Ο παρών κανονισμός αρχίζει να ισχύει την εικοστή πρώτη ημέρα που έπεται της δημοσιέυσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 7 Ιουνίου 1983.

Για την Επιτροπή

Karl- Heinz NARJES

Μέλος της Επιτροπής

(1) ΕΕ αριθ. L 14 της 21. 1. 1969, σ. 1.

(2) ΕΕ αριθ. L 172 της 22. 7. 1968, σ. 1.

(3) αριθ. L 72 της 18. 3. 1983, σ. 3.